বৈঠকে ইসলামী ব্যাংকের বিষয়ে সবচেয়ে বেশি গুরুতর অভিযোগ উপস্থাপন করেন ইসলামী ব্যাংকের পরিচালনা পর্ষদের স্বতন্ত্র পরিচালক ও ইসলামিক ফাউন্ডেশনের মহাপরিচালক সামীম মোহাম্মদ আফজাল। তিনি বলেন, ‘ইসলামী ব্যাংকে বর্তমানে ৬৭ হাজার ৯২৫ কোটি টাকার ডিপোজিট আছে। গ্রাহক সংখ্যা ১ কোটি ২০ লাখ, যার ৮০ শতাংশ ধর্মভীরু। এর মধ্যে ২০ শতাংশ আমানতকারী মওদুদী আদর্শের জামায়াতে ইসলামী ও ছাত্রশিবিরের লোক। এই ২০ শতাংশ আমানতকারী জঙ্গিবাদের অর্থের উৎস হিসেবে ব্যবহৃত হচ্ছে। তাদের চিহ্নিত করে প্রয়োজনীয় ব্যবস্থা গ্রহণ করতে হবে।’